તેઓએ જણાવેલ કે ગત તા.૩ના આપેલી આગાહી મુજબ શરૂઆતના દિવસોમાં ઠંડી ઓછી રહેશે તે મુજબ તા.૫,૬, ૭ સવારે ઠંડી નહોતી અને ન્યુનતમ તાપમાન ૩ થી ૪ ડિગ્રી ઉંચુ રહેલ જો કે તા.૬ના ધાબડીયુ વાતાવરણ હોવાથી દિવસનું તાપમાન ૧-૨ ડિગ્રી નીચુ રહેલ. ત્યારબાદ છેલ્લે બે દિ'થી ન્યુનતમ તાપમાન ઘટવામાં છે. જેથી આજે રાજકોટમાં ન્યુનતમ તાપમાન ૧૪.૫ ડિગ્રી મહત્તમ ૩૦.૭ ડિગ્રી (બંને નોર્મલ) નોંધાયેલ. જયારે ઉત્તર ભારતમાં તા.૯-૧૦ ઠંડીનો ચમકારો જોવા મળશે. તે મુજબ આજે અમદાવાદ ૯.૮ (જે નોર્મલથી ૪ ડિગ્રી નીચુ). જો કે મહત્તમ ૩૦.૬ (જે નોર્મલ છે) ગાંધીનગરમાં ૯ ડિગ્રી નોંધાયેલ છે.